**CONTRACT DE PRESTARI SERVICII**

nr. \_\_\_\_\_\_\_\_\_ / \_\_\_\_\_\_\_\_\_\_\_\_\_

***“Servicii de proiectare, asistenta tehnica din partea proiectantului si verificare tehnica pentru obiectivul «Reamenajare imobil din strada Predeal nr.28 în unitate de învăţământ preşcolar»”***

**Preambul**

În temeiul prevederilor Legii nr. 98/2016 privind achizitiile publice cu modificarile si completarile prevazute in O.U.G. nr. 45/2018 si ale H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificarile si completarile ulteriare, s-a încheiat prezentul contract de prestari servicii,

între:

**MUNICIPIUL PLOIESTI**, cu sediul in Ploiesti, Piata Eroilor nr. 1A, 100316, telefon: 0244-516699, fax: 0244-510736, cod fiscal: 2844855, cont …………........………… deschis la Trezoreria Ploiesti, reprezentat prin **dl. Andrei Liviu Volosevici**, **Primar,** in calitate de **Achizitor**, pe de o parte

**şi**

**S.C………………….,** cu sediul in ……………………………..numar telefon/fax: …………………., număr de înmatriculare la Oficiul Registrului Comertului ……………., cod fiscal …………………, cont ……………. deschis la Trezoreria ……………….., reprezentata prin ……………………….., în calitate de **Prestator**, pe de altă parte**,**

***2. Definiții***

2.1 În prezentul contract următorii termeni vor fi interpretați astfel:

1. ***Achizitor şi prestator*** - părţile contractante, aşa cum sunt acestea numite în prezentul contract;
2. ***Contract***- prezentul *Contract* și toate Anexe sale;
3. ***Forța majora*** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enuntiativă

Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi

1. ***Preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
2. ***Servicii*** - activităţi a căror prestare fac obiect al contractului
3. ***Zi*** - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

**3. *Interpretare***

1. In prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.
2. Termenul "zi"sau "zile" sau orice referire la zile reprezintă zile calendaristice dacă nu se specifică in mod diferit.

***Clauze obligatorii***

***4. Obiectul contractului***

4.1 - Prestatorul se obligă să efectueze ***“Servicii de proiectare, asistenta tehnica din partea proiectantului si verificare tehnica pentru obiectivul «Reamenajare imobil din strada Predeal nr.28 în unitate de învăţământ preşcolar»”,*** in conformitate cu cerintele Caietului de sarcini si cu obligaţiile asumate prin prezentul contract.

4.2 - Achizitorul se obligă să plătească preţul convenit în prezentul contract pentru serviciile prestate.

**5. *Preţul contractului***

5.1 Preţul convenit pentru îndeplinirea contractului, plătibil prestatorului de către achizitor, este ............................ **lei fara TVA** la care se adauga TVA in valoare de ...................... lei rezultand o valoare totala de ............................... lei, din care:

-Valoare …………… lei fara TVA, pentru proiect tehnic si detalii de executie;

-Valoare …………… lei fara TVA, pentru documentatii tehnice necesare obtinerii avizelor/acordurilor/autorizatiei de costruire;

-Valoare……………. lei fara TVA, pentru verificarea tehnica de calitate a proiectului tehnic si a detaliilor de executie;

- Valoare …………….lei fara TVA, pentru asistenta tehnica din partea proiectantului *din care:*

- Valoare .............. lei fara TVA pe perioada de executie a lucrarilor si Valoare ................. lei fara TVA, pentru participarea proiectantului la fazele incluse in programul de control al lucrarilor de executie, avizat de catre Inspectoratul de Stat in Constructii;

5.2. Decontarea serviciilor se va face: 50% dupa obtinerea avizului C.T.E.A si 50% dupa obtinerea autorizatiei de construire.

**6. *Durata contractului***

6.1*.* Contractul produce efecte de la data inregistrarii la autoritatea contractanta, dupa semnarea acestuia de catre ambele parti, pâna la îndeplinirea integrală a obligaţiilor de către parţile contractante.

**7. *Executarea contractului***

7.1 – (1) Termenul de prestare a serviciilor pentru elaborarea documentatiilor tehnice care fac obiectul prezentului contract este de **60 zile** si se calculeaza de la data de incepere inscrisa in ordinul de incepere pana la data predarii catre autoritatea contractanta a respectivelor documentatii. In cazul in care exista observatii sau apar neconformitati evidentiate de reprezentantii Comisiei Tehnico-Economice de Avizare a beneficiarului, remedierile documentatiei intra in atibutiile prestatorului, pe care acesta are obligatia sa le solutioneze in termen de maxim 10 (zece) zile de la notificarea achizitorului;

(2) Proiectul tehnic ,,As Built’’ se va preda la finalizarea lucrarilor, inainte de receptia la terminarea lucrarilor;

(3) Serviciile de asistenta tehnica se deruleaza pe toata perioada de executie a lucrarilor, pana la receptia finala a acestora.

**8. *Documentele contractului***

a) caietul de sarcini;

b) propunerea tehnica

c) propunerea financiara

d) garantia de buna executie;

e) fisa detaliu cumparare directa din SEAP;

f) acte aditionale, daca exista.

**9. *Obligaţiile principale ale prestatorului***

9.1 – Prestatorul se obliga sa presteze serviciile in conformitate cu conținutul cadrul stabilit prin Hotărârea Guvernului nr.907/2016 privind etapele de elaborare și conținutul cadru al documentațiilor tehnico – economice aferente obiectivelor/proiectelor de investiții finanțate din fonduri publice, cu normele tehnice specifice si prevederile legale in vigoare.

9.2 (1) Prestatorul este pe deplin responsabil pentru prestarea serviciilor. Totodata, este raspunzator atat de oportunitatea si legalitatea tuturor operatiunilor si metodelor de prestare utilizate, cat si de calificarea personalului folosit pe toata durata prezentului contract.

(2) In cazul in care, pe parcursul indeplinirii contractului, se constata faptul ca anumite elemente ale propunerii tehnice sunt inferioare si nu corespund cerintelor prevazute in caietul de sarcini, prevaleaza prevederile caietului de sarcini.

(3) *Prestatorul are obligatia de a intocmi conform cerintelor din caietul de sarcini urmatoarele:*

* Proiectul tehnic privind executia lucrarilor;
* Documentatia privind autorizarea lucrarilor (DTAC) si obtinerea avizelor;
* Centralizatorul cheltuielilor pe obiect (formularul F1);
* Centralizatorul cheltuielilor pe categorii de lucrari, pe obiecte (formularul F2);
* Listele cu cantitatile de lucrari, pe categorii de lucrari (formularul F3);
* Listele cu cantitatile de utilaje si echipamente tehnologice, inclusiv dotari (formularul F4);
* Fisele tehnice ale utilajelor si echipamentelor tehnologice, inclusiv dotari (formularul F5);
* Listele cu cantitati de lucrari pentru constructii provizorii OS (organizare de santier) (se poate utiliza formularul F3).
* *Actualizare deviz general* conform legislatiei in vigoare *si cerintelor din Caietul de sarcini****;***

9.3 (1) Prestatorul se obliga ca Proiectul tehnic elaborat sa fie clar, sa asigure informații tehnice complete privind viitoarea lucrare și sa răspundă cerințelor tehnice, economice și tehnologice ale Beneficiarului.

(2) Prestatorul se oblige sa elaboreze documentațiile necesare obținerii avizelor și acordurilor menționate în certificatul de urbanism, conform prevederilor legale.

(3) Documentația de proiectare în faza PTh se va întocmi conform Legii nr.10/1995-Legea calității, cu modificările și completările ulterioare și a regulamentelor referitoare la instituirea sistemului calității în construcții în funcție de categoria de importanta a construcției.

(4) Caracteristicile tehnice și parametrii funcționali vor fi prezentați în cadrul unor limite rezultate din breviarele de calcul astfel încât, pe baza acestora sa se poată elabora detaliile de execuție, în conformitate cu materialele și tehnologia de execuție propusa, dar cu respectarea stricta a prevederilor proiectului tehnic, fără a fi necesara suplimentarea cantităților și fără a se depășii costul estimativ al lucrărilor.

(5) Prestatorul are obligatia ca in cadrul proiectului, materialele, confecțiile, elementele prefabricate, utilaje tehnologie și echipamentele sa fie definite prin parametrii, performante și caracteristici. Acestea se vor concretiza în caiete de sarcini sau fise tehnice, după caz, conform anexei nr.10 din Hotararea de Guvern nr.907/2016. Aceste documente vor fi folosite pentru execuția lucrării, recepții, teste, probe, verificări și puneri în funcțiune, urmărirea comportării în timp a construcțiilor și conținutul cărții tehnice a construcției, selecția materialelor utilajelor, echipamentelor.

(6) Caietele de sarcini vor dezvolta în scris elementele tehnice menționate în planșe și vor prezenta informații, precizări și prescripții complementare planșelor. Aceste caiete de sarcini se elaborează de proiectant pe baza planșelor deja terminate, acestea se organizează în broșuri distincte, pe specialități.

(7) Prestatorul va susține proiectele în fata verificatorilor de proiect atestați. Principalele activități sunt acelea de a verifica și de a obține o certificare ca soluțiile tehnice propuse sunt eficiente din punct de vedere economic, viabile tehnic și conforme cu standardele aplicabile în vigoare. Certificarea nu îl degrevează în niciun fel pe Prestator de responsabilitățile și răspunderii ce ii revin pentru realizarea proiectării.

(8) Prestatorul are obligatia sa elaboreze proiectului pentru obținerea autorizației de construire, conform prevederilor Legii nr.50/1991, privind autorizarea lucrărilor de construcții republicata și actualizata cu modificările și completările ulterioare și în conformitate cu Anexa nr. 9 la Hotărârea de Guvern nr.907/2016 privind etapele de elaborate și conținutul cadru al documentațiilor tehnico-economice aferente obiectivelor/ proiectelor de investii finanțate din fonduri publice cu modificările și completările ulterioare. Acesta va include dovada înregistrării proiectului pe numele arhitectului autor la Ordinul Arhitecților din Romania.

(9) Prestatorul are obligatia intocmirii Documentațiilor pentru obținerea avizelor/acordurilor/autorizațiilor/alte studii solicitate prin certificatul de urbanism, în conformitate cu prevederile reglementarilor legale în vigoare și a procedurilor specifice entităților care le eliberează.

(10) Documentațiile specifice pentru fiecare tip de aviz, vor fi întocmite în concordanta cu cerințele specificate în Certificatul de Urbanism astfel încât sa se asigure eliberarea Autorizației de Construire.

(11) Prestatorul răspunde pentru modul de elaborare a documentațiilor în conformitate cu prevederile reglementarilor legale din domeniu și în legătura cu obținerea tuturor avizelor, acordurilor și autorizațiilor necesare eliberării Autorizației de Construcție și implicit a realizării obiectivului.

(12) Proiectul de organizare a execuției lucrărilor se va prezenta împreuna cu documentația tehnica de autorizare a construcțiilor. Acesta va cuprinde descrierea tuturor lucrărilor provizorii, pregătitoare și necesare în vederea asigurării tehnologiei de executie a investiției, atât pe terenul aferent investiției, cat și pe spatiile ocupate temporar, inclusiv cele de pe domeniul public.

(13) *Totodată, prestatorul are obligatia de a elabora:*

* Specificațiile tehnice pentru lucrări cu toate standardele de materiale și forța de munca care vor fi acceptate pentru lucrări;
* Alte calcule, justificări si documentatii, care ar putea fi solicitate de către Autoritatea Contractanta sau dirigintele de santier;
* Orice alte documente sau planșe tehnice sau avize, necesare pentru descrierea, obținerea aprobărilor și executarea lucrărilor;

(14) Prestatorul are obligatia de a respecta dispozitiile Legii nr.10/1995 privind calitatea în construcții, respectiv:

* precizarea prin proiect a categoriei de importanta a construcției;
* asigurarea prin proiecte și detalii de execuție a nivelului de calitate corespunzător cerințelor, cu respectarea reglementarilor tehnice și a clauzelor contractuale;
* prezentarea proiectelor elaborate în fata specialiștilor verificatori de proiecte atestați, stabiliți de către Autoritatea Contractanta, precum și soluționarea neconformităților și neconcordantelor semnalate;
* elaborarea caietelor de sarcini, a instrucțiunilor tehnice privind execuția lucrărilor, exploatarea, întreținerea și reparațiile, precum si, după caz, a proiectelor de urmărire privind comportarea în timp a construcțiilor;
* stabilirea, prin proiect, a fazelor de execuție determinante pentru lucrările aferente cerințelor și participarea pe șantier la verificările de calitate legate de acestea;
* stabilirea modului de tratare a defectelor apărute în execuție, din vina proiectantului, la construcțiile la care trebuie sa asigure nivelul de calitate corespunzător cerințelor, precum și urmărirea aplicării pe șantier a soluțiilor adoptate, după însușirea acestora de către specialiștii verificatori de proiecte atestați, la cererea Autorității Contractante;
* participarea la întocmirea cărții tehnice a construcției și la recepția lucrărilor executate;
* asigurarea asistentei tehnice, conform clauzelor contractuale, pentru proiectele elaborate, pe perioada execuției construcțiilor;
* asigurarea participării obligatorii a proiectantului coordonator de proiect si după caz, a proiectanților pe specialități la toate fazele de execuție stabilite prin proiect și la recepția la terminarea lucrărilor.

(15) Prestatorul se obliga ca toate planșele de proiectare, documentele justificative și memoriile tehnice și alte asemenea, sa fie elaborate și semnate de proiectanți autorizați în acest sens și ca acestea sunt întocmite în conformitate cu prevederile Legii nr.10/1995, privind Calitatea în construcții cu modificările și completările ulterioare.

(16) In scopul diminuării riscului apariției deficientelor/observațiilor, pe parcursul elaborării documentațiilor tehnico-economice, care fac obiectul contractului, prestatorul se oblige sa transmita lunar, în format electronic si/sau fizic stadiul elaborării documentațiilor și eventualele probleme constatate și soluții propuse.

(17) In momentul recepției la terminarea lucrărilor de construcții aferente obiectivului de investiții, se va regăsi și proiectul tehnic de execuție actualizat la data finalizării lucrărilor - *„As Built”.*

(18) In vederea evitării unor confuzii, proiectul va fi verificat de către un verificator de proiecte atestat conform prevederilor legale în vigoare. Prestatorul nu trebuie sa întocmească un nou proiect ci trebuie sa actualizeze pe parcursul execuției documentația întocmita la Proiect tehnic de execuție, în conformitate cu modificările aduse construcției și însușite de specialiștii verificatori de proiecte si/sau experții tehnici, după caz, astfel încât la finalizarea lucrărilor proiectul sa reflecte realitatea din teren, așa cum este prevăzut în H.G. nr.273/1994, cu modificările și completările ulterioare.

(19) Prestatorul va raspunde la toate solicitarile de clarificari ale organismelor competente primite în etapa de verificare a proiectului tehnic și va integra modificările solicitate in livrabilul final.

(20) – (1) *Asistenta tehnica din partea proiectantului:* Prestatorul are obligația de a se prezenta pe șantier pe toata durata executiei lucrarilor și ori de cate ori situația o impune. Poate fi convocat în scris sau sub orice alta forma de comunicare în acest sens, de către reprezentantul desemnat al Executantului lucrărilor si/sau al Autorității Contractante/Diriginte de Șantier sau la solicitarea reprezentanților instituțiilor abilitate cu atribuții de verificare și control.

(2) *Activitatea de asistenta tehnica din partea proiectantului presupune:*

* verificarea modului de executare a lucrărilor, în vederea corectării eventualelor erori de proiectare constatate, constituind ultima etapa a serviciilor de proiectare;
* urmărirea executării pe șantier a soluțiilor stabilite prin proiect și utilizarea tehnologiilor aferente, conform caietelor de sarcini;
* stabilirea modului de tratare și remediere a deficientelor apărute în execuție precum și urmărirea aplicării pe șantier a soluțiilor stabilite și avizate de către verificatorii de proiecte atestați și stabiliți de către Autoritatea Contractanta;
* stabilirea prin Dispoziții de șantier (dispozițiile de șantier trebuie sa aibă stampila verificatorului de la faza DTAC) a soluțiilor tehnice necesare pentru rezolvarea situațiilor imprevizibile constatate în timpul execuției lucrărilor, și urmărirea aplicării acestora în vederea realizării în ansamblu a obiectivului proiectat;
* participarea la toate fazele de control al calității execuției stabilite prin Programul de control al calității execuției lucrărilor, avizat de Inspectoratul de Stat în Construcții, împreuna cu reprezentantul desemnat al acestuia, după caz;
* participarea ca invitat în cadrul activităților de recepție și prezentarea în scris a punctului sau de vedere asupra modului de realizare a lucrărilor;
* elaborarea și avizarea documentelor aferente dispozitiilor de santier, pentru lucrarile suplimentare, respectiv a antemăsurătorilor, listelor de cantitati, planse, detalii de executie, care pot sa apară pe parcursul execuției obiectivului;
* elaborarea de note justificative menite sa justifice fata de finanțator modificările intervenite intre documentațiile tehnice elaborate în diferite faze de proiectare a lucrărilor;
* toate soluțiile ce vor fi propuse pentru modificarea/adaptarea/optimizarea proiectului inițial vor avea în vedere încadrarea în bugetul prevăzut de către Autoritatea Contractanta în contractele încheiate - contractul de finanțare, contractele de lucrări, contractele de servicii, contractele de furnizare, inclusiv cel ce vizează prezentul Caiet de sarcini;
* punerea la dispoziția Beneficiarului a tuturor documentelor de proiectare întocmite pe parcursul execuției lucrărilor a documentației post - execute *(,,as built"*), în vederea intocmirii Cartii tehnice a constructiei.

(3) Pentru obținerea rezultatelor scontate - cantitativ și calitativ, prestatorul trebuie sa asigure asistenta tehnica permanenta, pe toata durata de executare a lucrărilor și pana la recepția finala a acestora. Activitățile menționate mai sus vor fi realizate atât la sediul prestatorului, la sediul autorității contractanta cat și pe șantier/amplasamentul realizării investiției.

(21) – (1) Prestatorul va participa la întocmirea cărții tehnice a construcției și la recepția la terminarea lucrărilor executate și la recepția finala. Cartea tehnica a construcției va fi realizata în conformitate cu prevederile Hotararea de Guvern nr. 343/2017 pentru modificarea Hotararii de Guvern nr.273/1994 privind aprobarea regulamentului de recepție a lucrărilor de construcții și instalații aferente acestora.

(2) Prestatorul va întocmi referate pe specialități privind modul în care s-a executat lucrarea, la recepția la terminarea lucrărilor, pentru obiectivul de investiții. La finalizarea lucrarilor de executie, proiectantul pe fiecare specialitate in parte va elabora un referat de prezentare.

(22) – (1) Prestatorul are obligatia de a preda Documentatia tehnica pe baza de proces-verbal de predare-primire, incheiat in doua exemplare, cate unul pentru fiecare parte si a unei adrese de inaintare.

(2) *Prestatorul are obligatia de a preda documentatiile astfel:*

- Documentația tehnica pentru autorizarea lucrărilor (D.T.A.C), documentațiile tehnice pentru obținerea avizelor precum și scenariul de securitate la incendiu, în format letric cate 2 (doua) exemplare și în format electronic (CD);

- Proiectul tehnic și detaliile de execuție (PT, DE), documentatia pentru organizarea de santier, se vor preda Autorității Contractante, în format letric cate 4 (patru) exemplare și în format electronic (CD).

(3) Documentele în format electronic vor fi atat în extensia editabila creata initial (.doc, .dwg., .excel, etc) cat și scanate (.pdf) dupa semnarea și stamplirea acestora de catre prestator. Documentele scanate trebuie sa fie lizibile și complete.

(4) Daca verificatorii de proiecte, în urma verificării documentațiilor, întocmesc, semnează și stampilează referatul de verificare, fără observații cu privire la nerespectarea reglementarilor tehnice și asigurarea cerințelor fundamentale aplicabile, acestea fiind corespunzătoare din punctul de vedere al cerințelor stabilite în lege, documentația se va recepționa, se va incheia proces verbal de receptie și se va trece la următoarea etapa de prestare a serviciilor.

(5) In situația în care exista observații care presupun revizuirea documentațiilor tehnice enumerate mai sus, prestatorul va efectua remedierile necesare, iar in termen de maxim 14 zile va preda documentațiile corectate Autoritatii Contractante, pentru a fi retransmise verificatorilor spre avizare, fara plata suplimentara a serviciilor.

(6) Prestatorul se obliga sa transfere integral Autorității Contractante, o data cu plata serviciilor, drepturile de proprietate intelectuala asupra documentației de proiectare întocmite.

(7) Documentatiile elaborate vor fi proprietatea exclusiva a autoritatii contractante si nu pot fi utilizate de catre prestator.

**10. *Obligaţiile principale ale achizitorului***

10.1 - Achizitorul se obligă să plătească preţul convenit în prezentul contract pentru serviciile prestate.

10.2 – (1) Pe parcursul derulării contractului de prestări servicii, Autoritatea Contractanta va pune la dispoziția prestatorului toate documentele de care dispune, necesare pentru buna desfășurare a activităților, respectiv: *Studiul de Fezabilitate*, *certificatul de urbanism*, *avize obtinute la faza SF*, alte alte documente relevante.

(2) Documentatiile pentru obtinere avize (inclusiv scenariul de securitate la incendiu) vor fi predate în termen de 60 zile de zile de la data de incepere inscrisa pe ordinul de incepere, pentru serviciul de proiectare. Restul documentelor (DTAC, DTOE, PT, DDE, CS, LC) -pana la termenul limita inscrisa pe ordinul de incepere, pentru serviciul de proiectare.

(3) Serviciile de asistenta tehnica vor fi pe toata durata de executie a lucrarilor, pana la receptia la terminarea lucrarilor, precum și pe durata de garantie, pana la receptia finala a lucrarilor. Proiect tehnic *„as built”* – la finalizarea lucrarilor, inainte de receptia la terminarea lucrarilor.

10.3 – (1) Achizitorul se obligă să recepţioneze serviciile prestate în termenul convenit.

(2) In cazul in care, pana la demararea procedurii de achizitie a proiectarii/ executiei lucrarilor devin necesare modificari si/sau completari si/sau actualizari ale documentatiei intocmite de prestator, *acesta o va actualiza fara costuri suplimentare*.

***11. Sancţiuni pentru neindeplinirea culpabilă a obligaţiilor***

11.1 – (1) În cazul în care prestatorul nu isi indeplineste la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu o cotă procentuală de 0,1% din valoarea aferenta partii neexecutate din serviciile si/sau lucrarile pentru care a primit ordinul de incepere, pentru fiecare zi de intarziere pana la indeplinirea efectiva a obligatiei.

(2) – In cazul in care cota procentuala prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referinta a B.N.R., in conformitate cu prevederile art. 3 alin.(2)1 din O.G. nr. 13/2011.

11.2 – (1)- În cazul în care achizitorul nu onorează facturile în termen prevazut la art. 10.4, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată, pentru fiecare zi de intarziere.

(2) – In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 10.4, acesta va notifica executantului situatia intervenita, partile avand posibilitatea de a incheia un act aditional prin care sa prelungeasca perioada de 30 de zile.

11.3 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

11.4 - Pact comisoriu

(1) In caz de neexecutare, executare necorespunzatoare a obligatiilor contractuale principale (art.9) de catre prestator, precum si al intarzierii in indeplinirea obligatiilor o perioada mai mare de 10 zile de la data scadentei, achizitorul are dreptul de a considera contractul reziliat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre achizitor prestatorului si numai daca prestatorul nu a remediat respectiva incalcare inauntrul termenului indicat in notificare.

(2) In cazul in care intervine sanctiunea rezilierii, prestatorul datoreaza achizitorului daune-interese in cuantum de 15% din valoarea contractului, fara TVA.

(3) In caz de neexecutare, executare necorespunzatoare a obligatiilor contractuale principale (art.10) de catre achizitor, precum si al intarzierii in indeplinirea obligatiilor o perioada mai mare de 10 zile de la data scadentei, prestatorul are dreptul de a considera contractul desfiintat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre prestator achizitorului si numai daca achizitorul nu a remediat respectiva incalcare inauntrul termenului indicat in notificare ori, desi respectiva remediere s-a produs, aceasta nu mai poate asigura indeplinirea obiectului contractului.

(4) In caz de reziliere a contractului achizitorul datoreaza prestatorului, cu titlu de daune compensatorii o suma egala cu 15% din valoarea contractului, fara TVA.

11.5 – Raspunderea juridica a prestatorului conform alineatelor precedente ale art.11 pentru neindeplinirea sau indeplinirea necorespunzatoare a obligatiilor din prezentul contract va putea fi angajata si dupa expirarea duratei contractului.

***CLAUZE SPECIFICE***

***12. Garanţia de bună execuţie a contractului***

12.1 - (1) Prestatorul se obligă să constituie garanţia de bună execuţie a contractului în cuantum de 10% din valoarea, fara TVA, a contractului, pentru perioada de derulare a contractului.

(2) Garantia de buna executie se constituie de catre Prestator in scopul asigurarii Achizitorului de indeplinirea cantitativa, calitativa si in perioada convenita a contractului.

(3) - Garantia astfel constituita este destinata acoperirii eventualelor prejudicii suferite de Achizitor in executarea prezentului contract precum si in cazul prejudiciilor produse in realizarea obiectului contractului, din vina Prestatorului, ori in alte situatii prevazute de lege. In cazul in care prejudiciul produs Achizitorului este mai mare decat cuantumul garantiei de buna executie, prestatorul este obligat sa-l despagubesca pe Achizitor integral si intocmai.

(4) Modul de constituire a garantiei de buna executie: in termen de 5 zile lucrătoare de la data semnarii contractului, intr-una dintre formele prevazute la art. 154 din Legea nr. 98/2016 privind achiziţiile publice, actualizata. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică/contractului subsecvent.

(5) In cazul neindeplinirii obligatiei prevazute la alineatele precedente, Achizitorul are dreptul de a aplica sanctiunea instituita de art.11.4.

12.2 - Achizitorul se obligă să emită ordinul de începere a contractului numai după ce prestatorul a făcut dovada constituirii garanţiei de bună execuţie, in termenul prevazut la art. 12.1 alin. (4).

12.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

12.4 – Autoritatea contractanta are obligatia de a restitui valoarea garanţiei de bună execuţie aferente proiectului tehnic şi/sau detaliilor de execuţie, în termen de 14 zile de la data predării şi însuşirii/aprobării documentaţiei tehnico-economice respective sau de la data finalizării tuturor obligaţiilor contractului de servicii, dacă nu a ridicat până la acea dată pretenţii asupra ei.

**13*. Alte resposabilităţi ale prestatorului***

13.1 - (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

13.2 - Prestatorul este pe deplin responsabil pentru prestarea serviciilor în conformitate cu termenul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

13.3 - Prestatorul are obligația ca, pe durata valabilității finanțarii aferente proiectului, sa fie la dispoziția oricăror instituții/organisme aflate în misiuni de verificare și control care se vor desfășura în cadrul proiectului (Autoritatea de Audit, Curtea de Conturi, etc), sa raspunda la solicitarile de clarificari în termenul stabilit de acestia, sa asigure asistenta tehnica pe perioada de execuție a lucrărilor și sa participe la fazele incluse în programul de control al lucrărilor de execuție, avizat de ISC.

13.4 – Prestatorul se obliga sa emita factura cel tarziu pana in cea de-a 15-a zi a lunii urmatoare celei in care s-a prestat serviciul (conform art. 319 alin.16 Cod Fiscal).

**14*. Recepţie şi verificări***

14.1 – Achizitorul, prin reprezentantii sai imputerniciti, are dreptul de a verifica modul de prestare a serviciilor pentru a stabili conformitatea lor cu specificatiile tehnice si prevederile din propunerea tehnică şi din Caietul de sarcini.

14.2 - (1) Toate documentațiile întocmite de către Prestator, se vor preda Achizitorului cu proces verbal de predare – primire.

(2) Toate documentațiile întocmite de către Prestator, se vor verifica de Achizitor, iar în cazul în care, în urma verificării cantitative și calitative, se constată deficiențe sau neclarități în cadrul documentației predate, prestatorul are obligația de a le rectifica în termen de 5 zile lucratoare, fara costuri suplimentare.

(3) Procesul verbal de receptie se va incheia ulterior parcurgerii procedurii prevăzută la alin. (2).

(4) Dupa parcurgerea acestei etape, factura fiscala, intocmita in conformitate cu prevederile legale, va fi transmisa la achizitor utilizand sistemul national privind factura electronica RO e-Factura.

14.3 Prestarea serviciilor din prezentul contract va fi considerată finalizată, la data semnării procesului verbal de recepție final.

14.4 - In cazul in care autoritatea contractanta, va depune cerere de finantare pentru asigura finantarii executiei lucrarilor, prestatorul va asigura refacerea documentatiilor tehnice, conform prevderilor Ghidului de finantare, fara costuri suplimentare, daca este cazul. Prestatorul va avea obligația ca, pe durata valabilității finanțarii aferente proiectului, sa fie la dispoziția oricăror instituții/organisme aflate în misiuni de verificare și control care se vor desfășura în cadrul proiectului (Autoritatea de Audit, Curtea de Conturi, etc), sa raspunda la solicitarile de clarificari în termenul stabilit de acestia și sa asigura asistenta tehnica pe perioada de executie a lucrarilor si participarea proiectantului la fazele incluse in programul de control al lucrarilor de executie,avizat de ISC).

**15*. Incepere, finalizare, întârzieri, sistare***

15.1- (1) Prestatorul are obligaţia de a începe prestarea serviciilor în timpul cel mai scurt posibil de la semnarea contractului de catre ambele parti.

(2) In cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului părţile vor stabili de comun acord:

a) prelungirea perioadei de prestare a serviciului, şi

b) totalul cheltuielilor aferente, dacă este cazul, care se vor adauga la preţul  
contractului.

15.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o anumita perioadă, trebuie finalizate în termenul convenit de părţi, termen care se calculează de la data începerii prestării serviciilor.

(2) In cazul în care:

i) orice motive de întârziere, ce nu se datorează prestatorului, sau

ii) alte circumstanţe neobişnuite susceptibile de a surveni, altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

15.3 - Dacă pe parcursul îndeplinirii contractului, prestatorul nu respectă termenul de prestare al serviciilor, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate prin prezentul contract se face cu acordul părţilor, prin act adiţional.

15.4 - In afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului.

***16. Ajustarea preţului contractului***

16.1 - Pentru serviciile prestate, plata datorată de achizitor prestatorului este pretul declarat in propunerea financiara, anexa la contract, care este ferm şi nu se actualizează.

***17. Asigurări***

17.1 - (1) Prestatorul are obligaţia de a încheia, înainte de a incepe prestarea serviciilor, *o asigurare de raspundere civila profesionala in cuantumul valorii contractului (lei cu TVA*), asigurare ce va cuprinde toate riscurile ce ar putea aparea privind serviciile prestate, echipamentele, personalul propriu, precum şi daunele sau prejudiciile aduse către terţe persoane fizice sau juridice, in conformitate cu dispozitiile art. 31 din Legea nr. 10/1995 privind calitatea in constructii, cu modificarile si completarile ulterioare.

(2) Asigurarea se va încheia cu o agenţie de asigurare. Contravaloarea primelor de asigurare va fi suportată de către prestator din capitolul “Cheltuieli indirecte”.

(3) Prestatorul are obligaţia de a prezenta achizitorului, ori de câte ori i se va cere, poliţa sau poliţele de asigurare şi recipisele pentru plata primelor curente (actualizate).

17.2 - Achizitorul nu va fi responsabil pentru nici un fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de prestator, cu excepţia unui accident sau prejudiciu rezultând din vina persoanei achizitorului, a agenţilor sau a angajaţilor acestora.

17.3 - (1) In cazul in care prestatorul, prin activitatea desfasurata, produce pagube achizitorului, acesta din urma are dreptul de a se adresa direct asiguratorului cu care prestatorul a incheiat polita de asigurare pentru a fi despagubit.

(2) Asiguratorul va plati despagubirea nemijlocit achizitorului pagubit cu exceptia cazului in care prestatorul asigurat dovedeste ca l-a despagubit pe achizitor.

***18. Amendamente***

18.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, fără organizarea unei noi proceduri de atribuire, în conformitate cu art. 221 din Legea nr. 98/2016 privind achiziţiile publice, cu modificarile si completarile ulterioare.

18.2 – Părţile contractante convin ca documentatiile elaborate vor fi proprietatea exclusiva a Autoritatii Contractante, o data cu plata serviciilor si nu pot fi utilizate de catre Prestator.

***19. Subcontractanţi***

19.1 - Prestatorul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

19.2 - (1) Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi.

- (2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

19.3 -(1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3) Prestatorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

19.4 – Pe parcursul derularii contractului, prestatorul are dreptul de a inlocui subcontractantii, cu acordul autoritatii contractante, in urmatoarele situatii:

a) inlocuirea subcontractantilor nominalizati in oferta si ale caror activitati au fost indicate in oferta ca fiind realizate de subcontractanti;

b) declararea unor noi subcontractanti ulterior semnarii contractului de achizitie publica in conditiile in care lucrarile/serviciile ce urmeaza a fi subcontractate au fost prevazute in oferta fara a se indica initial optiunea subcontractarii acestora;

c) renuntarea/retragera subcontractantilor din contractul de achizitie publica.

19.5 – Noii subcontractanti au obligatia de prezenta o declaratie pe proprie raspundere prin care isi asuma respectarea prevederilor caietului de sarcini si a propunerii tehnice depuse de catre contractant la oferta, aferenta activitatii supuse subcontractarii.

19.6 – Autoritatea contractanta are obligatia de a solicita prezentarea contractelor incheiate intre prestator si subcontractantii declarati ulterior, care sa contina obligatoriu, cel putin urmatoarele:

a) activitatile ce urmeaza a fi subcontractate;

b)numele, datele de contact, reprezentantii legali ai noilor subcontractanti;

c) valoarea aferenta prestatiilor noilor subcontractanti.

19.7 – Contractele prezentate conform punctului 19.6 vor fi in concordanta cu oferta si vor fi anexa la prezentul contract.

19.8–Autoritatea contractanta va efectua plati direct catre subcontractant/subcontractantii care isi exprima optiunea in acest sens, printr-o instiintare, doar atunci cand prestatia acestora este confirmata prin documente agreate de toate cele trei parti, respectiv autoritatea contractanta, prestator si subcontracatant, sau de autoritatea contractanta si subcontractant atunci cand, in mod nejustificat, prestatorul blocheaza confirmarea obligatiilor asumate de subcontractant.

19.9 – Subcontractantul/subcontractantii isi exprima optiunea de a fi platit/platiti direct de catre autoritatea contractanta, la momentul incheierii contractului de achizitie publica, sau la momentul introducerii acestora in contractul de achizitie publica.

19.10 – Dispozitiile prevazute la art. 19.8 si art. 19.9 nu diminueaza raspunderea prestatorului in ceea ce priveste modul de indeplinire a prezentului contract de achizitie publica.

***20. Cesiunea***

20.1– Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti, sub sanctiunea rezilierii contractului in conditiile prevazute de art.11.4.

***21. Forţa majoră***

21.1 - Forta majora este constatata de o autoritate competenta.

21.2 - Forta majora exonereaza partile contractante de indeplinirea obligatiilor asumate prin prezentul contract, pe toata perioada in care aceasta actioneaza.

21.3 - Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

21.4 - Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.

21.5 - Daca forta majora actioneaza sau se estimeaza ca va actiona o perioada mai mare de 2 luni, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna dintre parti sa poata pretinde celeilalte daune-interese.

**22. *Incetarea contractului***

22.1 Contractul inceteaza de drept:

a) prin implinirea duratei pentru care a fost incheiat, conform art.6;

b) in cazul falimentului prestatorului, conform art. 11.3;

c) in caz de forta majora conform art. 21.5;

d) in caz de reziliere a contractului, in situatiile si conditiile prevazute in acesta.

e) prin acordul partilor, in conditiile legii.

22.2 Fără a aduce atingere dispoziţiilor dreptului comun privind încetarea contractului sau dreptului achizitorului de a solicita constatarea nulităţii absolute acestuia în conformitate cu dispoziţiile dreptului comun, achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

a) Prestatorul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit legislației achizițiilor publice;

b) Contractul nu ar fi trebuit să fie atribuit Prestatorului având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;

c) În cazul modificării contractului în alte condiţii decât cele prevăzute de prevederile legale în vigoare

***23. Soluţionarea litigiilor***

23.1. Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

23.2 - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătoreşti competente de la sediul achizitorului

**24. *Limba care guvernează contractul***

24.1 - Limba care guvernează contractul este limba română

**25. *Comunicări***

25.1- (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

25.2 - Comunicările între părţi se pot face şi prin telefon, email cu condiţia confirmării în scris a primirii comunicării.

**26*. Legea aplicabilă contractului***

26.1 - Contractul va fi interpretat conform legilor din România.

Părţile au înţeles să încheie prezentul contract astazi........................, în doua exemplare, câte unul pentru fiecare parte.

**ACHIZITOR, PRESTATOR,**

**MUNICIPIUL PLOIESTI …………………**

**PRIMAR ADMINISTRATOR**